CONSILIUL LOCAL AL MUNICIPIULUI CRAIOVA

 HOTĂRÂREA NR.399
  Consiliul Local al Municipiului Craiova, întrunit în şedinţa ordinară din data de 18.12.2008;

  Având în vedere raportul nr.177316/2008 al Direcţiei Economico - Financiare prin care se propune modificarea anexei Hotărârii Consiliului Local al Municipiului Craiova nr.183/2004, în sensul schimbării unui amplasament concesionat către S.C. ROMTELECOM S.A. - Direcţia Regională Dolj;  

  În temeiul art.36, alin.2, lit. c, art.45, alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă modificarea anexei la Hotărârea Consiliului Local al Municipiului Craiova nr. 183/2004, după cum urmează:

            - la poziţia 29 – amplasamentul din strada Banu Stepan, în suprafaţă de 6,25 mp., se înlocuieşte cu amplasamentul din str. Calea Severinului, nr. 41 AB – zona Mall West Gate Center, în suprafaţă de 10 mp.
Art.2.  Se împuterniceşte Primarul Municipiului Craiova să semneze actul adiţional de modificare a contractului de concesiune nr. 259/2005 încheiat între Consiliul Local al Municipiului Craiova şi S.C.ROMTELECOM S.A.–Direcţia Regională Dolj.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară şi S.C.ROMTELECOM S.A. – Direcţia Regională Dolj vor aduce la îndeplinire prevederile prezentei hotărâri.

	  PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	    Dorel Cosmin MARINESCU 
	        Nicoleta MIULESCU

